549.16 REGOLAMENTI LI JINKORPORAW IL-KONVENZJONI TA’ VJENNA DWAR IL-PROTEZZJONI TAS-SAFF TAL-OŻONU U L-PROTOKOLL TA’ MONTREAL DWAR SUSTANZI LI JNAQQSU S-SAFF TAL-OŻONU L-AVVIŻ LEGALI 226 tal-2001. L-AVVIŻ LEGALI 226 tal-2001. 1. Titolu. It-titolu ta’ dawn ir-regolamenti hu Regolamenti li Jinkorporaw il-Konvenzjoni ta’ Vjenna dwar il-Protezzjoni tas-Saff tal-Ożonu u l-Protokoll ta’ Montreal dwar Sustanzi li Jnaqqsu s-Saff tal-Ożonu. 2. Inkorporazzjoni tal-Konvenzjoni ta’ Vjenna u tal-Protokoll ta’ Montreal fil-Liġi ta’ Malta. (1) Il-Konvenzjoni ta’ Vjenna dwar il-Protezzjoni tas-Saff ta’ l-Ożonu magħmula fi Vjenna fit-tnejn u għoxrin ta’ Marzu, 1985 u l-Protokoll ta’ Montreal dwar Sustanzi li Jnaqqsu s-Saff ta’ l-Ożonu magħmul f’Mont real fis-sittax ta’ Settembru, 1987 għandhom jiffurmaw parti mil-liġijiet ta’ Malta. (2) It-testi ta’ l-imsemmija Konvenzjoni ta’ Vjenna u ta’ l-imsemmi Protokoll ta’ Mont real jinsabu fl-Anness I ma’ dawn ir-regolamenti u qegħdin jiġu ppubblikati fil-lingwa Ingliża flimkien mat-test Ingliż ta’ dawn ir-regolamenti.